Document ID: 32004D0625

KOMMISSIONENS BESLUTNING
af 26. august 2004
ændring af beslutning 2003/526/EF vedrørende ophør af de foranstaltninger vedrørende bekæmpelse af klassisk svinepest, som anvendes i Saarland i Tyskland, samt udvidelse af det område i Slovakiet, hvor der anvendes foranstaltninger vedrørende bekæmpelse af klassisk svinepest
(meddelt under nummer K(2004) 3241)
(EØS-relevant tekst)
(2004/625/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 10, stk. 4, og
ud fra følgende betragtninger:
(1)
Som reaktion på klassisk svinepest i visse medlemsstater har Kommissionen bl.a. vedtaget beslutning 2003/526/EF af 18. juli 2003 om beskyttelsesforanstaltninger mod klassisk svinepest i visse medlemsstater (2), hvorved der blev fastsat visse supplerende foranstaltninger vedrørende sygdomsbekæmpelse.
(2)
Situationen for klassisk svinepest i Saarland i Tyskland er generelt blevet bedre. Derfor bør foranstaltningerne, der blev indført ved beslutning 2003/526/EF, ikke længere gælde for Saarland.
(3)
I Slovakiet blev der for nylig konstateret et tilfælde af klassisk svinepest hos vildsvin i Lučenec-distriktet, som ikke tidligere var berørt af denne sygdom.
(4)
Beslutning 2003/526/EF bør derfor ændres i overensstemmelse hermed.
(5)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I bilaget til beslutning 2003/526/EF foretages følgende ændringer:
1)
I del I, »1. Tyskland«, udgår afsnit C. Saarland.
2)
Del II affattes således:
»De områder i Slovakiet, der er omhandlet i artikel 2, 3, 5, 7 og 8:
Distriktet for veterinær- og fødevareadministration Trnava (der omfatter distrikterne Piešťany, Hlohovec og Trnava); Levice (der omfatter distriktet Levice); Nitra (der omfatter distrikterne Nitra og Zlaté Moravce); Topoľčany (der omfatter distriktet Topoľčany); Nové Mesto nad Váhom (der omfatter distriktet Nové Mesto nad Váhom); Trenčín (der omfatter distrikterne Trenčín og Bánovce nad Bebravou); Prievidza (der omfatter distrikterne Prievidza og Partizánske); Púchov (der omfatter distrikterne Púchov og Ilava); Žiar nad Hronom (der omfatter distrikterne Žiar nad Hronom, Žarnovica og Banská Štiavnica); Zvolen (der omfatter distrikterne Zvolen og Detva); Banská Bystrica (der omfatter distrikterne Banská Bystrica og Brezno); Lučenec (der omfatter distrikterne Lučenec og Poltár).«
Artikel 2
Denne beslutning er rettet til medlemsstaterne.
Udfærdiget i Bruxelles, den 26. august 2004.

Labels: 0
18
6